राहुल गांधी के भाषण का अनुवाद कर छा गई 11वीं कक्षा की छात्रा, देखें- VIDEO  
राहुल गांधी के भाषण का मलयालम में अनुवाद किया 
सरकारी स्कूल में 11वीं कक्षा की छात्रा हैं फातिमा सफा 
बाद में राहुल गांधी ने फातिमा सफा को धन्यवाद दिया
केरल के वायनाड जिले में 11वीं कक्षा की छात्रा बृहस्पतिवार को अपने स्कूल परिसर में कांग्रेस नेता राहुल गांधी (Rahul Gandhi)  के भाषण का मलयालम में शानदार अनुवाद कर चर्चा का केन्द्र बन गई. वायनाड के करुवराक्कुंडु के एक सरकारी उच्चतर माध्यमिक स्कूल की छात्रा फातिमा सफा राहुल गांधी का भाषण सुन रही थीं. इस दौरान गांधी ने छात्रों से पूछा कि क्या कोई अपनी इच्छा से उनके भाषण का अनुवाद करना चाहेगा. गांधी ने कहा, "मैं जो कह रहा हूं, क्या यहां मौजूद कोई छात्र उसका अनुवाद करना चाहेगा?"
When Sh. @RahulGandhi ji asked if someone from audience would like to translate his speech, a very cute and a very confident Safa comes on stage in mamallapuram.
Girl, you deserve all the applause ❤️ pic.twitter.com/AQVtWqlylB
सफा के हाथ उठाते ही कांग्रेस नेता राहुल गांधी (Rahul Gandhi) ने उसे तुरंत मंच पर आने के लिये कहा. वह बगैर हिचकिचाहट मंच पर पहुंच गई और बिना किसी दिक्कत के गांधी के भाषण का मलयालम में अनुवाद करने लगी. बाद में गांधी ने उसे धन्यवाद दिया और उसकी प्रशंसा करते हुए चॉकलेट भी दी. इससे गदगद सफा ने बाद में कहा कि उसने कभी नहीं सोचा था कि उसे यह मौका मिलेगा.